પોરબંદરના શિક્ષક દેવેન્દ્રભાઇ અને મનોરમાબેન આચાર્યના ત્રણ સંતાનો સરસ્વતિચંદ્ર હેતલ અને કૌશિક જેમાં પુત્રી હેતલને નાનપણથી જ આયુર્વેદ પ્રત્યે લગાવ હતો. ઘરમાં માતા પણ બિમારી વખતે ઘરગથ્થુ અને આયુર્વેદિક ઉકાળા આપતા જેથી આયુર્વેદ પ્રત્યે ઉત્કંઠા હંમેશા વધતી ગઇ પ્રાઇમરી સ્કૂલનો અભ્યાસ કેશોદમાં ત્યારબાદ આર્યગુરૂકુળ પોરબંદરમાં હાઇસ્કૂલનો અભ્યાસ પૂરો કર્યા બાદ જામનગર ખાતે અખંડાનંદ આયુર્વેદ મહાવિદ્યાલયમાં આયુર્વેદનો અભ્યાસ કર્યો.